2. Արտադրանքի, աշխատանքների, ծառայությունների ինքնարժեքի մեջ մտնող փոխհատուցման գումարի ամսական սահմանային նորման սահմանվում է ավտոմեքենայի հզորության յուրաքանչյուր միավորի /ձիաուժի/ հաշվով, օրենսդրությամբ տվյալ ամսվա համար սահմանված նվազագույն աշխատավարձի 20 % - ի չափով: Յուրաքանչյուր ամիս, սահմանային նորմայով հաշվարկված փոխհատուցման գումարի սահմաններում դեբետագրվում են արտադրության, շրջանառության ծախքերի հաշվառման համապատասխան 26 «Ընդհանուր տնտեսական ծախսեր», 44 «Շրջանառության ծախքեր» հաշիվները և կրեդիտագրվում են 70 «Հաշվարկներ անձնակազմի հետ» հաշվի նոր բացված «Հաշվարկներ փոխհատուցման գծով» ենթահաշիվը, իսկ փոխհատուցման ամսական սահմանային նորմայից ավել վճարված գումարների չափով դեբետագրվում են 81 «Շահույթի օգտագործում», 87 «Չբաշխված շահույթ», 88 «Հատուկ նշանակության հիմնադրամներ» հաշիվները, կրեդիտագրվում` 70 «Հաշվարկներ անձնակազմի հետ» հաշվի «Հաշվարկներ փոխհատուցման գծով» ենթահաշիվը: